|  |  |
| --- | --- |
| **PREDMET:** | Odluka o izmjeni Odluke o komunalnom doprinosu Grada Ivanić-Grada |
| **PRAVNI TEMELJ:** | članak 31. Zakona o komunalnom gospodarstvu (Narodne novine broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15), članak 2. Pravilnika o načinu utvrđivanja obujma građevine za obračun komunalnog doprinosa (Narodne novine broj 136/06, 135/10, 14/11 i 55/12) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**Obrazloženje**

Zakonom o komunalnom gospodarstvu (Narodne novine broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) uređuje se područje komunalnog doprinosa.

Sukladno članku 31. gore navedenog Zakona Gradsko vijeće Grada Ivanić-Grada donijelo je Odluku o komunalnom doprinosu Grada Ivanić-Grada na 18. sjednici održanoj dana 23. prosinca 2014. godine, a objavljenu u Službenom glasniku Grada Ivanić-Grada broj 11/14.

U navedenoj Odluci o komunalnom doprinosu u članku 5. stavku 4. nedostaje detaljnije definiranje drugih otvorenih građevina za koje se komunalni doprinos obračunava po m2, sukladno članku 2. Pravilnika o načinu utvrđivanja obujma građevine za obračun komunalnog doprinosa (Narodne novine broj 136/06, 135/10, 14/11 i 55/12) te je nužno isti izmijeniti kako bi se komunalni doprinos preciznije obračunavao.